CELEX: 32021D1999
Language: et
Date: 2021-11-15 00:00:00
Title: Komisjoni rakendusotsus (EL) 2021/1999, 15. november 2021, millega muudetakse rakendusotsust (EL) 2016/1215 seoses loa hoidja ja teda liidus esindava äriühinguga, kes on lasknud turule geneetiliselt muundatud sojauba FG72 sisaldavaid, sellest koosnevaid või sellest valmistatud tooteid (teatavaks tehtud numbri C(2021) 8000 all) (ainult prantsus- ja hollandikeelne tekst on autentsed) (EMPs kohaldatav tekst)

17.11.2021   
               
               
                  ET
               
               
                  Euroopa Liidu Teataja
               
               
                  L 408/6
               
            
         KOMISJONI RAKENDUSOTSUS (EL) 2021/1999,
         15. november 2021,
         millega muudetakse rakendusotsust (EL) 2016/1215 seoses loa hoidja ja teda liidus esindava äriühinguga, kes on lasknud turule geneetiliselt muundatud sojauba FG72 sisaldavaid, sellest koosnevaid või sellest valmistatud tooteid
         
            
               (teatavaks tehtud numbri C(2021) 8000 all)
            
         
         (ainult prantsus- ja hollandikeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, (1) eriti selle artikli 9 lõiget 2 ja artikli 21 lõiget 2,
         ning arvestades järgmist:
         
                     (1)
                  
                  
                     Geneetiliselt muundatud sojauba FG72 sisaldavate, sellest koosnevate või sellest valmistatud toodete turule laskmise loa hoidja on Ameerika Ühendriikides asuv äriühing BASF Agricultural Solutions Seeds US LLC, kellele on antud luba komisjoni rakendusotsusega (EL) 2016/1215 (2). Äriühingut BASF Agricultural Solutions Seeds US LLC esindab liidus Saksamaal asuv äriühing BASF SE. Belgias asuv äriühing BASF Belgium Coordination Center CommV on BASF SE filiaal.
                  
               
                     (2)
                  
                  
                     Äriühing BASF Belgium Coordination Center CommV teatas 26. aprilli 2021. aasta kirjas komisjonile, et BASF Agricultural Solutions Seeds US LLC on alates 2. juunist 2020 andnud oma õigused ja kohustused seoses loaga lasta turule sojauba FG72 Šveitsis asuvale äriühingule Syngenta Crop Protection AG, keda liidus esindab Belgias asuv äriühing Syngenta Crop Protection NV/SA.
                  
               
                     (3)
                  
                  
                     27. aprilli 2021. aasta kirjaga teatas Syngenta Crop Protection NV/SA komisjonile, et Syngenta Crop Protection AG poolt on nõusolek selliseks üleandmiseks olemas.
                  
               
                     (4)
                  
                  
                     Taotletud muudatused on puhtalt halduslikud ega too kaasa asjaomaste toodete uut hindamist.
                  
               
                     (5)
                  
                  
                     Seepärast tuleks rakendusotsust (EL) 2016/1215 vastavalt muuta.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2016/1215 muutmine
            Rakendusotsust (EL) 2016/1215 muudetakse järgmiselt.
            
                        (1)
                     
                     
                        Artikkel 6 asendatakse järgmisega:
                        
                           „Artikkel 6
                           Loa hoidja
                           Loa hoidja on Syngenta Crop Protection AG (Šveits), keda liidus esindab äriühing Syngenta Crop Protection NV/SA (Belgia).“
                        
                     
                  
                        (2)
                     
                     
                        Artikkel 8 asendatakse järgmisega:
                        
                           „Artikkel 8
                           Adressaat
                           Käesolev otsus on adresseeritud äriühingule Syngenta Crop Protection AG (Rosentalstrasse 67, CH 4058 Basel, Šveits), keda liidus esindab äriühing Syngenta Crop Protection NV/SA (Avenue Louise 489, BE 1050 Brüssel, Belgia)“;
                        
                     
                  
                        (3)
                     
                     
                        lisa punkt a asendatakse järgmisega:
                        
                                    „a)
                                 
                                 
                                    
                                       Taotleja ja loa hoidja
                                    
                                    
                                                Nimi: Syngenta Crop Protection AG
                                             
                                          
                                                Aadress: Rosentalstrasse 67, CH 4058 Basel, Šveits,
                                             
                                          
                                                keda liidus esindab Syngenta Crop Protection NV/SA, Avenue Louise, 489, 1050 Brüssel, Belgia.“
                                             
                                          
                              
                  
         
            Artikkel 2
            Adressaat
            Käesolev otsus on adresseeritud äriühingule Syngenta Crop Protection AG (Rosentalstrasse 67, CH-4058 Basel, Šveits), keda liidus esindab äriühing Syngenta Crop Protection NV/SA (Avenue Louise 489, 1050 Brüssel, Belgia).
         
         
            Brüssel, 15. november 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 268, 18.10.2003, lk 1.
         
            (2)  Komisjoni 22. juuli 2016. aasta rakendusotsus (EL) 2016/1215, millega lubatakse turule lasta geneetiliselt muundatud sojauba FG72 (MST-FGØ72-2) sisaldavaid, sellest koosnevaid või sellest valmistatud tooteid vastavalt Euroopa Parlamendi ja nõukogu määrusele (EÜ) nr 1829/2003 (ELT L 199, 26.7.2016, lk 16).